Subject: TTKS VTKle tagasiside
From: <[email-masked]>
To: "SM Info"
Cc: "Anniki Lai", "Kersti Esnar"
Date: Wed, 31 Jan 2024 17:05:27 +0200

Tere

Edastame Papaver Nõustamis- ja koolituskeskuse poolt paar esmast
tähelepanekut ning omapoolset ettepanekut Tervishoiuteenuste korraldamise
seaduse muutmise seaduseelnõu väljatöötamise kavatsus (edaspidi: TTKS VTK)
osas.

 1.      TTKS VTKst lk 4 selgub planeeritavate muudatuste eesmärgid,
milleks on 1)     täiendada TTKS-i viisil, mis muudab selle kõigi
personaalsete terviseteenuste osutamist reguleerivaks üldseaduseks, nt
luues selles nn delegeeriva seose kõikide regulatsioonidega, mille alusel
korraldatakse tervishoiuteenustega samaväärsete või -laadsete teenuste
osutamist ja rahastamist 2)    laiendada TTKS-i reguleerimisala ning tuua
seniste kliinilise abi kesksete tervishoiuteenuste kõrvale täiendavad
teenuste grupid nagu näiteks edendus- ja ennetusteenused ning
psühhosotsiaalsed teenused (vt Joonis 1);

Eesmärgist ning lk 5 tabelist selguvad mõned näited lisanduvatest
teenustest, kuid ei selgu kogu vajalik planeeritav teenuste- ning
spetsialistide valik, kellel tekib õigus tervihoiuteenuseid osutada.

Ettepanek:  Kuivõrd riik on teavitanud plaanist lõpetada senisel kujul
sotsiaalse rehabilitatsiooni teenuse osutamine, siis abivajajatele
vajalike teenuste kättesaadavuse tagamiseks peame oluliseks, et kõik
Sotsiaalhoolekande seaduses välja toodud rehabilitatsioonimeeskonna
spetsialistid saaksid õiguse töötada tervishoiuteenust osutavate
spetsialistidena.

Lisaks peamiselt abivajavatele lastele suunatud teenuse osutaja peame
äärmiselt oluliseks ka pereteraapia teenuse lisamist tervishoiteenuste
loetellu. Seda vajadust on korduvalt tõstatanud ka Eesti pereteraapia
ühing, kuivõrd laste heaolu ja tervenemine sõltub väga palju nende pere
võimekusest lapsi selles toetada.

2.      TTKS VTK on erinevates punktides sh lk 9 rahvusvahelistes
soovitustes välja toodud teenuste osutamise koordineerituse olulisus.

 VTKd lugedes jääb ebaselgeks, kes kannab muudatuste jõustumisel
abivajaja/patsiendi jaoks koordineerivat rolli. Samuti ei ole lisanduvate
tervishoiutöötajate seas mainitud näiteks sotsiaaltöötajaid, kes võiksid
seda rolli täita.

Ettepanek: Lisada lisanduva tervishoiuteenuse ja spetsialistina ka
juhtumikorraldaja/teenuste koordinaator, mis rolli võivad kanda erineva
erialaga tervishoiuteenust osutavad spetsialistid (nt sotsiaaltöötajad),
kes tagab inimese jaoks kompleksse, koordineeritud ja eesmärgipärase
teenuse osutamise.

3.	TTKS VTK on üldiselt kirjeldatud planeeritavaid suundumusi, kuid
ei selgu veel, kes ning mille alusel hindab tervisest tuleneva
abivajadusega inimese teenuste vajadust ning mahtu.

Ettepanek: peame äärmiselt oluliseks, et vaimse tervise raskustega ning
suitsidaalsete laste ning noorte puhul on vajalike teenuste osutamise maht
vajaduspõhine st sageli suuremahuline ning pikaajalise kestusega. Meie
igapäevatöö kogemus on näidanud, et keerukas vaimse tervise olukorras
olevad lapsed ja noored ning nende pered vajavad sageli aastatepikkust
kompleksset tuge kuni lapse täiskasvanuks saamiseni ja olukorra
stabiliseerumiseni. Samuti on mitmed tõenduspõhised programmid nagu
näiteks dialektiline käitumisteraapia ja avatud dialoogipõhine lähenemine
võrgustikku kaasates efektiivne ning tulemuslik vaid kindlas mahus teenuse
osutamisel (nt dialektilise käitumisteraapia puhul minimaalselt
iganädalane grupi- ja individuaalteenus vähemalt 16 nädala ulatuses ning
sellele järgnev jätkutugi; avatud dialoogi puhul koheselt
kriisisituatsioonis kuni olukorra stabiliseerumiseni).

Tervikuna peame tervisest tulenevate takistustega inimestele ja lastele
abi pakkuva teenuse osutajana väga oluliseks TTKS VTK välja toodud
eesmärke ning suundumust liikuda teenuse osutamise korraldamisel selgema
koordineerimise ja dubleerimise vältimise suunas. Samuti peame oluliseks
kavatsust täiendada seniseid tervishoiu teenuseid ennetus- ja
psühhosotsiaalsete teenustega.

Meeldivat koostööd!

Evi Vilgats
Tegevjuht, pereterapeut
 <mailto:[email-masked]> [email-masked] | +372 53267008

Nõustamis- ja koolituskeskus Papaver
Kotka 26, 11315 Tallinn
Kastani 9, 90508 Haapsalu
Kuusalu tee 33, 74601 Kuusalu
 <http://www.papaver.ee> www.papaver.ee